Legal Document

Category: 672

Text:
3. ΑΝΑΓΚ.ΝΟΜΟΣ υπ’ αριθ. 1846 της 17/26 Ιουλ. 1939  Περί ιδιωτικού προσωπικού εν γένει του Κρατικού Εργοστασίου Αεροπλάνων. Άρθρ.1.-6.(Κατηργήθησαν δια του εδαφ. ζ΄, της παρ. 1 του άρθρ. 97 Ν.Δ. 192/1973, τόμ. 36 σελ. 60,01). Άρθρ.7-10.(Αφορώντα την ορκομωσίαν, την έναρξιν υπηρεσίας και αποδοχών, την ιεραρχίαν και την αρχαιότητα των υπαλλήλων, αντικατεστάθησαν δια των σχετικών άρθρ. 33-35, 65 και 124-125 του Δημοσιοϋπαλ. Κώδικος, τόμ. 2Α σελ. 268,274 και 286). Άρθρ.11-12.(Αφορώντα την απόλυσιν και παραίτησιν των υπαλλήλων, αντικατεστάθησαν δια των άρθρ. 176-193 του Δημοσιοϋπαλ. Κώδικος, τόμ. 2Α σελ. 297). Κατάστασις στρατευομένων υπαλλήλων. Αναπληρωταί Άρθρ.13.-1.Οι μόνιμοι υπάλληλοι, καλούμενοι εις τας στρατιωτικάς τάξεις ως έφεδροι, λαμβάνουσι παρά του Κ.Ε.Α. πλήρεις αποδοχάς εάν έχωσι ενός τουλάχιστον έτους υπηρεσίαν μονίμου, το ήμισυ δε των αποδοχών εάν έχωσιν υπηρεσίαν εξ μηνών μονίμου προ της κλήσεως ως εφέδρου, προκειμένου δε περί εφέδρων αξιωματικών και ανθυπασπιστών ούτοι δικαιούνται να προτιμήσωσι τας αποδοχάς του αξιωματικού ή του υπαλλήλου. 2.Ο χρόνος στρατεύσεως προς εκπλήρωσιν εφεδρικής στρατιωτικής υποχρεώσεως του μονίμου υπαλλήλου λογίζεται χρόνος υπηρεσίας δια τε την προαγωγήν, προσαύξησιν μισθού, ή έτερα ωφελήματα. Βλ. και νεωτέρας επί του θέματος διατάξεις εν τόμω 2Α σελ. 407 και επ. Άρθρ.14-22.(Αφορώντα τας μεταθέσεις, αποσπάσεις, αδείας, εκπαιδευτικάς αδείας και αποστολάς, πειθαρχικά αδικήματα και παραπτώματα, πειθαρχικάς ποινάς και την διαθεσιμότητα των υπαλλήλων αντικατεστάθησαν δια των διατάξεων των άρθρ. 95, 96, 75-91, 131- 175 και 115-118, του δημοσιοϋπαλληλ. Κώδικος, τόμ. 2Α). Άρθρ.23-25.(Αφορώντα τας προαγωγάς, ηθικάς αμοιβάς, μητρώα και φύλλα ποιότητος των υπαλλήλων αντικατεστάθησαν δια των αντιστοίχων διατάξεων των άρθρ. 98-114, 126-130 και 92-93 του Δημοσιοϋπαλ. Κώδικος, τόμ. 2Α). Ασυμβίβαστα προς την ιδιότητα  του υπαλλήλου του Κ.Ε.Α. Άρθρ.26.-1.Οι υπάλληλοι δεν δικαιούνται να ασκώσιν επιχειρήσεις δι’ ίδιον λογαριασμόν ή να ασχολώνται εις πρόσθετα έργα άνευ εγκρίσεως του Δ.Σ. και των προϊσταμένων τούτου Αρχών. 2.Ο Γενικός Διευθυντής του Κ.Ε.Α. δικαιούται να απαγορεύη την δι’ ίδιον λογαριασμόν άσκησιν επιχειρήσεως ή προσθέτου έργου ή απασχολήσεως των υπαλλήλων αν συντρέχωσιν οι κάτωθι λόγοι: α)Αν αντιτίθενται προς το συμφέρον του Κ.Ε.Α. ή είναι ασυμβίβαστα προς το κύρος αυτού. β)Αν η φύσις του έργου δύναται να θέση εν αμφιβόλω την ευσυνείδητον άσκησιν της υπηρεσίας και του καθήκοντος του υπαλλήλου. γ)Αν το πρόσθετον έργον παρακωλύει την εκτέλεσιν της υπηρεσίας του υπαλλήλου. Γενικά καθήκοντα και υποχρεώσεις  των υπαλλήλων Άρθρ.27.-1.Μεταξύ των γενικών καθηκόντων και υποχρεώσεων των υπαλλήλων του Κ.Ε.Α. καταλέγονται λόγω της φύσεως της υπηρεσίας του Κ.Ε.Α. και αι ακόλουθοι: α)Άπαν το προσωπικόν του Κ.Ε.Α. υποχρεούται να εκτελή πάσαν ανατιθεμένην συμπληρωματικήν υπηρεσίαν, είτε προς αναπλήρωσιν ετέρου υπαλλήλου, είτε προς εκτέλεσιν υπηρεσίας ετέρας θέσεως κατά τας διατάξεις του οργανισμού εσωτερικής υπηρεσίας και του παρόντος. β)Απαγορεύεται εις τους υπαλλήλους να δέχωνται αμέσως ή εμμέσως δώρα εξ αφορμής της εκτελέσεως της υπηρεσίας των ή να εξασφαλίζωσιν υπέρ εαυτών ή των οικείων των άλλα πλεονεκτήματα ή ωφελείας. γ)Απαγορεύεται εις τους υπαλλήλους το δη- μοσιογραφείν. Μόνον η διαπραγμάτευσις ε-    (Αντί των σελ. 60,01 και 61) Σελ. 61(α) Τεύχος 511-Σελ. 95 Κρατικό Εργοστάσιο Αεροπλάνων 38.Α.ζ.3   71 πιστημονικών θεμάτων εις αυτοτελείς μελέτας ή επιστημονικά περιοδικά επιτρέπεται κατόπιν εγκρίσεως του Υπουργού Αεροπορίας. δ)Απαγορεύεται εις τους υπαλλήλους να αναλαμβάνωσιν υποχρεώσεις απ’ ευθείας ή ως εγγυηταί, ας αδυνατούσι να εκπληρώσωσιν εκ του ιδίου εισοδήματος ή της ιδίας αυτών περιουσίας. ε)Απαγορεύεται εις τους υπαλλήλους να επιδεικνύωσιν ή να ανακοινώσιν εις τρίτους έγγραφα και λοιπά στοιχεία άνευ διαταγής του Γενικού Διευθυντού. ς)Οι υπάλληλοι ευθύνονται δια πάσαν εκ βαρείας ή ελαφράς αμελείας ή πταίσματος αυτών κατά την εκτέλεσιν της υπηρεσίας επερχομένην εις το Κ.Ε.Α. ή εις τρίτον ζημίαν. ζ)Αι αιτήσεις των υπαλλήλων είτε προφορικαί είτε έγγραφοι δέον να υποβάλωνται ιεραρχικώς. Τουναντίον η εκ μέρους των υπαλλήλων απ’ ευθείας και χωρίς να λαμβάνωσι γνώσιν ιεραρχικώς προϊστάμενοι αυτών υποβολή αιτήσεων ως και η προσφυγή αυτών εις υπηρεσίας και Αρχάς εκτός του Κ.Ε.Α. δια ζητήματα γενικά ή και προσωπικά, έχοντα όμως σχέσιν με την εν τω Κ.Ε.Α. θέσιν και υπηρεσίαν αυτών αποτελεί σοβαράν παράβασιν των κανόνων της τάξεως και της πειθαρχίας. η)Οι Προϊστάμενοι γενικώς υποχρεούνται όπως οι υπ’ αυτών υπάλληλοι λαμβάνουσιν εκάστοτε γνώσιν πάσης ισχυούσης ή εφεξής εκδιδομένης διαταγής σχετικώς με την εκτέλεσιν της υπηρεσίας των και να επιμελώνται δια την υπό των υφισταμένων ευσυνείδητον εκτέλεσιν των καθηκόντων αυτών δια της παροχής πάσης αναγκαίας οδηγίας ή επεξηγήσεως. Τα άρθρ. 26 και 27 ισχύουσιν εφόσον δεν αντίκεινται εις τας αντιστοίχους διατάξεις των άρθρ. 51-56 και 44-50 του Δημοσιοϋπαλ. Κώδικος (τόμ. 2Α σελ. 270 και επ.). Άρθρ.28-32.(Αφορώντα τας αποδοχάς, κρατήσεις ως οδοιπορικά και νοσήλεια, αντικατεστάθησαν δια των αντιστοίχων διατάξεων των άρθρ. 64-75 και 85- 87 του Δημοσιοϋπαλ. Κώδικος). Άρθρ.33-34.-(Κατηργήθησαν δια του εδαφ. ζ΄, της παρ. 1, του άρθρ. 97 Ν.Δ. 192/1973, τόμ. 36 σελ. 60,01). Συντάξεις Υπαλλήλων κλπ. Άρθρ.35.-1.Οι μόνιμοι και προσωρινοί επί δοκιμασία υπάλληλοι του Κ.Ε.Α. υπόκεινται εις τας κειμένας διατάξεις «περί συντάξεων Δημοσίων Υπαλλήλων» συμμετέχοντες υποχρεωτικώς του Μετοχικού Ταμείου Πολιτικών Υπαλλήλων και Ταμείου Προνοίας Πολιτικών Υπαλλήλων.  Σελ. 62(α) Τεύχος 511-Σελ. 96 2.Επί αντικειμένων σχετικών με τα καθήκοντα, δικαιώματα, υποχρεώσεις και εν γένει την υπαλληλικήν κατάστασιν των μονίμων υπαλλήλων, περί ων δεν προνοεί ο παρών Νόμος, εφαρμόζονται αντιστοίχως και αναλόγως αι περί Δημοσίων Διοικητικών Υπαλλήλων γενικαί διατάξεις, αι αφορώσαι τούτους εν συνόλω, ουχί δε αι ειδικαί δι’ ωρισμένας κατηγορίας υπαλλήλων ή αι κατ’ εξαίρεσιν ως αύται εφαρμόζονται δια τους υπαλλήλους της Κεντρικής Υπηρεσίας των Υπουργείων. Όριον ηλικίας Άρθρ.36.-(Αντικατεστάθη δια των άρθρ. 189-190 του Δημοσιοϋπαλ. Κώδικος, τόμ. 2Α σελ. 299).                                           38.Α.ζ.3 Κρατικό Εργοστάσιο Αεροπλάνων   72 Υπάλληλοι επί συμβάσει Άρθρ.37.-Επί συμβάσει υπάλληλοι προσλαμβάνονται: 1.Προς πλήρωσιν των εν άρθρ. 2 του παρόντος Νόμου προβλεπομένων οργανικών θέσεων υπαλλήλων επί συμβάσει ως και πάσης κενής οργανικής θέσεως μονίμου υπαλλήλου. Ούτοι προσλαμβάνονται επί βαθμώ και αποδοχαίς της θέσεως ην καταλαμβάνουσι. 2.Προκειμένου περί Υπηρεσιών Τεχνικής ή Βιομηχανικής φύσεως δι’ ας απαιτείται προσωπικόν με ειδικήν μόρφωσιν και εφ’ όσον στερούνται τοιαύτης αποδεδειγμένης οι υπηρετούντες, ή δεν επαρκώσι προς τούτο. 3.Οσάκις επιβάλλεται η οργάνωσις, ανάπτυξις, προώθησις των εργασιών του Κ.Ε.Α. ή η διδασκαλία ειδικοτήτων μη επαρκώς διαδεδομένων εν Ελλάδι ή προς επιδίωξιν μορφώσεως ειδικών τεχνιτών, οπότε επιτρέπεται και η μετάκλησις εξ αλλοδαπής ειδικών τεχνιτών. 4.Οσάκις παρίσταται ανάγκη αναπληρώσεως μονίμου υπαλλήλου στρατευθέντος ως εφέδρου ή διατελούντος εν αναρρωτική αδεία ή αποστολή ή και διότι δι’ οιονδήποτε λόγον η θέσις του Υπαλλήλου δεν έχει πληρωθή. 5.Οσάκις παρίσταται ανάγκη προσλήψεως μεταφραστών μέχρι δύο το πολύ επί αποζημιώσει μέχρι δραχ. 5.000 μηνιαίως. Εις την δευτέραν, τρίτην και πέμπτην περίπτωσιν οι ανωτέρω υπάλληλοι θεωρούνται εκτός των αριθμών των οργανικώς θέσεων βαθμών και αποδοχών των προβλεπομένων υπό του άρθρ. 2 και 3 εις την τετάρτην περίπτωσιν αναπληρούσι προσωρινώς μονίμους υπαλλήλους δια τους εν τη περιπτώσει ταύτη αναφερομένους λόγους. Οι άνω επί συμβάσει υπάλληλοι δεν θεωρούνται εν ουδεμιά περιπτώσει μόνιμοι, αλλ’ η υπηρεσία αυτών διέπεται υπό των όρων της Συμβάσεως και των διατάξεων του παρόντος Νόμου. Περί της ανάγκης της προσλήψεως υπαλλήλων επί συμβάσει κρίνει και προτείνει, εισηγήσει του Γενικού Διευθυντού το Δ.Σ. του Υπουργού Αεροπορίας εγκρίνοντος τελικώς δια την πρώτην, τετάρτην και πέμπτην περίπτωσιν της 1 παραγράφου του παρόντος άρθρου, του ιδίου δε Υπουργού Αεροπορίας και του Υπουργού των Οικονομικών εγκρινόντων τελικώς δια τας δευτέραν και τρίτην περιπτώσεις, της ανωτέρω παραγράφου. Τα γενικά και ειδικά προσόντα των επί συμβάσει υπαλλήλων τα απαιτούμενα δια την υπηρεσίαν δι’ ην προσλαμβάνονται κρίνονται υπό του Διοικητικού Συμβουλίου του Κ.Ε.Α. βάσει επισήμων στοιχείων. Οι επί συμβάσει υπάλληλοι λογίζονται απολυόμενοι κανονικώς και άνευ διατυπώσεώς τινος ή προειδοποιήσεως άμα τη λήξει του εν τη Συμβάσει προσδιοριζομένου χρόνου ή υπηρεσίας. Εν περιπτώσει καταγγελίας της συμβάσεως εκ μέρους του Κ.Ε.Α. υπαιτιότητι του υπαλλήλου η εκ ταύτης σχέσις λύεται δι’ αποφάσεως του Δ.Σ. απολυομένου του υπαλλήλου, μη δικαιουμένου τούτου εις αποζημίωσίν τινα ή πρόσθετον τοιαύτην περιλαμβανομένην εις την Σύμβασιν ή προερχομένην εκ ποινικής ρήτρας εις βάρος του Κ.Ε.Α. Η απόλυσις λογίζεται από της κοινοποιήσεως τω υπαλλήλω της αποφάσεως του Διοικ. Συμβουλίου. Αι εις τον διορισμόν εκτάκτων και επί συμβάσει υπαλλήλων του άρθρ. 37 διετηρήθησαν εν ισχύϊ μετά το άρθρ. 62 του Δημοσιοϋπαλληλ. Κώδικος Νόμ. 1811/1951. Μετά το Ν.Δ. 2500/1953 διετηρήθησαν αι διατάξεις των παρ. 1 και 5 περιορισθεισών των θέσεων μέχρι του αριθμού 20, προσέτι δε διετηρήθησαν αι διατάξεις των παρ. 2 και 3, δυνάμει του Β.Δ. 17/30 Οκτ. 1953 (Βλ. κατωτ. σελ. 243). Ειδικαί διατάξεις Άρθρ.38.-1.Δύναται κατά τας εκάστοτε ανάγκας του Κ.Ε.Α., αποφάσει του Υπουργού Αεροπορίας, να διορισθή παρ’ αυτώ και έτερος ιπτάμενος Αξιωματικός Αεροπορίας, ως δεύτερος χειριστής δοκιμαστής αεροσκαφών κατά τας διατάξεις του άρθρ. 3 του υπ’ αριθ. 1289/1938 Α. Νόμου. 2.Εις τους κατόπιν εγκρίσεως του Γενικού Διευθυντού επιβαίνοντας αεροσκαφών κατά την εκτέλεσιν των δοκιμαστικών πτήσεων εκ του Τεχνικού υπαλληλικού προσωπικού του Εργοστασίου, χορηγείται το δια τους στρατιωτικούς Τεχνικούς καθωρισμένον καθ’ ώραν πτητικόν επίδομα. 3.Άπαντες οι έχοντες Διαχείρισιν χρήματος, υλικών ή εφοδίων ή οπωσδήποτε κατέχοντας χρήμα και υλικόν εν γένει υπάλληλοι τεχνίται και εργάται του Κ.Ε.Α. υπέχωσι τας υποχρεώσεις και ευθύνας των Δημοσίων υπολόγων κατά τας κειμένας διατάξεις. 4.Άπασαι αι εν τω παρόντι οριζόμεναι ή προβλεπόμεναι υποχρεώσεις και ευθύναι των μονίμων υπαλλήλων του Κ.Ε.Α. είναι ταυτοχρόνως και υποχρεώσεις και ευθύναι των προσωρινών και επί συμβάσει υπαλλήλων εκτός αν δι’ ειδικών διατάξεων του παρόντος εξαιρούνται. 5.Δια του Κανονισμού Εσωτερικής Υπηρεσίας του Κ.Ε.Α. μέχρι δε της εκδόσεώς του, δι’ αποφάσεων του Υπουργού Αεροπορίας, ορισθήσονται τα ειδικά καθήκοντα, αρμοδιότης, υποχρεώσεις και ευθύναι εκάστου υπαλλήλου αντιστοίχως προς την κατεχομένην εν τω Κ.Ε.Α. θέσιν ως και πάσα συμπληρωματική διάταξις και λεπτομέρεια απαιτουμένη προς εκτέλεσιν   (Αντί της σελ. 63) Σελ. 63(α) Τεύχος 511-Σελ. 97 Κρατικό Εργοστάσιο Αεροπλάνων 38.Α.ζ.3   73 και εφαρμογήν των προκειμένων διατάξεων του παρόντος Νόμου. Άρθρ.39.-(Μεταβατικαί διατάξεις). Ιδιωτικόν, Τεχνικόν και Εργατικόν   Προσωπικόν Γενικά Άρθρ.40.-Εις το Κ.Ε.Α. προς εκπλήρωσιν του προορισμού του εκτός του υπαλληλικού κατά τα ανωτέρω προσωπικού εργάζεται και ιδιωτικόν τεχνικόν, εργατικόν, βοηθητικόν και υπηρετικόν προσωπικόν αποτελούμενον από τεχνίτας, εργάτας και λοιπούς ιδιώτας πάσης κατηγορίας και ειδικότητος. Η αμοιβή του προσωπικού τούτου λογιζομένη ως εργατικόν ημερομίσθιον είναι ωριαία, ημερομισθία ή κατ’ αποκοπήν εκτελουμένης εργασίας, κυμαίνεται αναλόγως της αποδόσεως της εργασίας ενός εκάστου και καθορίζεται υπό του Γενικού Διευθυντού εκ παραλλήλου προς το μισθολόγιον παρεμφερών βιομηχανιών, εντός γενικού κατά βαθμούς και ειδικότητα μισθολογίου συντασσομένου εκάστοτε υπό του Κ.Ε.Α. και εγκρινομένου υπό του Δ.Σ. και του Υπουργού. Ως προς το προσωπικόν τούτο παρέχον τας εργασίας του, εις το Δημόσιον εφαρμόζονται αποκλειστικώς αι διατάξεις του παρόντος Νόμου, ειδικώς δε δεν έχωσιν εφαρμογήν, ο Νόμ. 244 «περί προστασίας παλαιών πολεμιστών», ως ετροποποιήθη και συνεπληρώθη, οι Ν. 1234, 3514 και 547, ο Ν. 2112 και οι μεταγενέστερον συμπληρώσαντες και τροποποιήσαντες αυτόν και εν γένει ουδείς Νόμος προνοών περί εργατών, παλαιών πολεμιστών και στρατεύσεως εργατών κλπ. «εκτός των διατάξεων των σχετικών Νόμων των αφορωσών την καταβολήν αποζημιώσεως ή επιδομάτων εν περιπτώσει στρατεύσεως, εις το Ιδιωτικόν εργατοϋπαλληλικόν Προσωπικόν, προς το οποίον εξομοιούται ως προς το ζήτημα τούτο, και το εργατοτεχνικόν Προσωπικόν του Κρατικού Εργοστασίου Αεροπλάνων». Τα εντός « » προσετέθησαν δια του Α.Ν. 421/ 1945, ισχύσαντος από 11 Νοεμ. 1944 συμφώνως τω Α.Ν. 591/1945.        Σελ. 64(α) Τεύχος 511-Σελ. 98 38.Α.ζ.3 Κρατικό Εργοστάσιο Αεροπλάνων   74 Άρθρ.41.-Ο αριθμός του εκάστοτε απαιτουμένου προσωπικού τούτου καθορίζεται βάσει των αναγκών του Εργοστασίου υπό του Δ.Σ. προτάσει του γενικού Διευθυντού και εντός των διατιθεμένων προς τούτο δια του προϋπολογισμού πιστώσεων. Άρθρ.42.-Ο τρόπος της προσλήψεως και απολύσεως του προσωπικού τούτου καθορίζεται δια διαταγών του Γενικού Διευθυντού του Κ.Ε.Α. εντός των γενικών προς τούτο οδηγιών του Δ.Σ. Άρθρ.43.-Δι’ αποφάσεων του Υπουργού Αεροπορίας τη προτάσει του Δ.Σ. καθορίζονται δια το προσωπικόν τούτο βαθμολογικαί διακρίσεις αντιστοιχούσαι προς ωρισμένην αντιμισθίαν κατά τα ανωτέρω, τα προσόντα εκάστου βαθμού, ο τρόπος της προαγωγής από βαθμού εις βαθμόν και η αυξομείωσις της αντιμισθίας. Άρθρ.44.-1.Ο αριθμός των εκ του προσωπικού τούτου απαιτουμένων υπεργοδηγών, ο τρόπος της χορηγήσεως αυτοίς των σχετικών πτυχίων, ως και πάσα περί τούτων σχετική διάταξις και λεπτομέρεια καθορισθήσονται δια του κανονισμού εσωτερικής υπηρεσίας, εν τω μεταξύ δε δι’ αποφάσεως του Υπουργού Αεροπορίας τη προτάσει του Δ.Σ. 2.Οι υπεργοδηγοί λαμβάνουν ως μηνιαίας αποδοχάς, λογιζομένας και ταύτας ως εργατικά ημερομίσθια και καταβαλλομένας εις το τέλος εκάστου μηνός, το σύνολον των δεδουλευμένων ωρομισθίων του μηνός του ειδικού τεχνίτου του τμήματός των, επί πλέον δε και το εκάστοτε δι’ αποφάσεων του Υπουργού τη προτάσει του Δ.Σ. καθοριζόμενον ημερήσιον ειδικόν επίδομα υπεργοδηγού λογιζόμενον ως συμπλήρωμα προς παγίαν επαύξησιν των αποδοχών. 3.Οι υπεργοδηγοί δικαιούνται εικοσαημέρου κανονικής αδείας μετά πλήρων αποδοχών κατ’ έτος. 4.Δια τους υπεργοδηγούς και ειδικούς τεχνίτας δύνανται να εφαρμοσθώσι αι διατάξεις του άρθρ. 16 του παρόντος Νόμου περί εκπαιδευτικής αποστολής. 5.Υπεργοδηγοί Α΄ κεκτημένοι τα τυπικά προσόντα του άρθρ. 33 και τετραετή ευδόκιμον υπηρεσίαν εν τω βαθμώ τούτω μετά πρότασιν των οικείων Διευθυντών, Γενικού Διευθυντού και Διοικητικού Συμβουλίου κατατάσσονται εις θέσεις Τεχνικών Υπαλλήλων Β΄ ως Προϊστάμενοι Τμημάτων παραγωγής (Εργοδηγοί). Δια του Β.Δ. 10/12 Μαρτ. 1952 (κατωτ. σελ. 243), διετηρήθη εν ισχύϊ η παρ. 5 καθ’ ο μέρος προβλέπει την δι’ ανωτέρου βαθμού είσοδον πολιτ. υπαλλήλων. 6.Μαθητευόμενοι Επιθεωρηταί κεκτημένοι τα τυπικά προσόντα του άρθρ. 33 και τριετή ευδόκιμον υπηρεσίαν μετά πρότασιν των οικείων Διευθυντών, Γενικού Διευθυντού και Διοικητικού Συμβουλίου κατατάσσονται εις θέσεις Επιθεωρητού Ε΄. Άρθρ.45.-1.Η αντιμισθία των λοιπών ωρομισθίων και ημερομισθίων καταβάλλεται εις το τέλος εκάστης εβδομάδος, η δε κατ’ αποκοπήν εις το τέλος επίσης εκάστης εβδομάδος εφ’ όσον εντός ταύτης συνετελέσθη η κατ’ αποκοπήν εργασία, ή μέρος ταύτης. 2.Αι αμοιβαί του προσωπικού τούτου εις ουδένα φόρον, τέλος ή κράτησιν υπέρ Δημοσίου ή τρίτου υπόκεινται, αφ’ ης ίσχυσεν ο υπ’ αριθ. 1014/1937 Α. Νόμος, πλην των κατά τας κειμένας διατάξεις, φόρου καθαράς προσόδου εργατικών ημερομισθίων και χαρτοσήμου, ως και της κρατήσεως υπέρ Κοινωνικών Ασφαλίσεων ενεργηθησομένης κατά τας διατάξεις του παρόντος Νόμου. 3.Όσον αφορά τα οδοιπορικά έξοδα το προσωπικόν τούτο υπάγεται εις τας διατάξεις του υπ’ αριθ. 944/1937 Α. Νόμου «περί εξόδων μετακινήσεως προσωπικού κλπ. Αεροπορικής Υπηρεσίας». 4.Αποφάσει του Υπουργού Αεροπορίας, κατόπιν προτάσεως του Δ.Σ., εις το προσωπικόν τούτο δύναται να διατεθή κατά την διάρκειαν της εν τω Κ.Ε.Α. εργασίας του ειδική στολή εργασίας ανήκουσα εις το Δημόσιον ή αγοραζομένη εις βάρος των ιδίων. Απολύσεις - Ποιναί Άρθρ.46.-1.Προσωριναί απολύσεις: Αύται γίνονται άνευ ουδεμιάς αποζημιώσεως είτε λόγω προσωρινής ελλείψεως εργασίας είτε δι’ επιβολήν ποινής εις τους υποπεσόντας εις παράπτωμα οιασδήποτε φύσεως, οίτινες επαναλαμβάνουσι πάλιν την εργασίαν των άμα τη λήξει ταύτης άνευ ετέρας διατυπώσεως. Δι’ αυτούς συντάσσεται δελτίον υπογραφόμενον παρά του Τεχνικού Διευθυντού θεωρούμενον υπό του Γενικού Διευθυντού του Κ.Ε.Α. 2.Εξ οικειοθελούς παραιτήσεως: Ούτος οφείλει να ειδοποιήση τον υπεργοδηγόν του, όστις αναφέρει τούτο εις τη Τεχνικήν Διεύθυνσιν εξ ης υπογράφεται και υποβάλλεται εις την Γενικήν Διεύθυνσιν του Κ.Ε.Α. προς έγκρισιν η εν λόγω απόλυσις του αιτούντος μη δικαιουμένου ουδεμιάς αποζημιώσεως. 3.Λόγω στρατεύσεως: Γενομένης της σχετικής διαπιστώσεως της στρατεύσεως υπογράφεται η απόλυσις με δικαιολογητικόν την υπό τα όπλα κλήσιν. Ο απολυθείς επανερχόμενος εντός μηνός από της απολύσεώς του επαναπροσλαμβάνεται εφ’ όσον υπάρχει εργασία με ωρομίσθιον το της τελευταίας απολύσεώς του, μετά μήνα δε από της νέας προσλήψεως επακολουθεί η οριστική ως προς την αμοιβήν κατάταξις αυτού.       Σελ. 65 Κρατικό Εργοστάσιο Αεροπλάνων 38.Α.ζ.3   75 4.Οριστική απόλυσις: Αύτη προκαλείται δια τους κάτωθι λόγους: α)Ένεκεν παντελούς ελλείψεως εργασίας εις τι των Τμημάτων του Εργοστασίου και δια τον λόγον τούτον αι γενόμεναι απολύσεις προτείνονται παρά του αρμοδίου Εργοδηγού εις την Τεχνικήν Διεύθυνσιν ήτις συντάσσουσα το σχετικόν δελτίον υποβάλλει τούτο προς έγκρισιν εις την Γενικήν Διεύθυνσιν του Κ.Ε.Α. Οι ούτω απολυόμενοι δικαιούνται εφεξής αποζημιώσεως κατά τας διατάξεις του άρθρ. 13 του Ν. 5830. β)Λόγω αδικαιολογήτου απουσίας. Ο απουσιάζων αδικαιολογήτως επί πέντε ημέρας ειδοποιείται δι’ επιστολής ίνα παρουσιασθή και αναλάβη εργασίαν τασσομένης προς τούτο τεσσάρων ημερών προθεσμίας. Ταύτης εκπνευσάσης άνευ τινος ητιολογημένης ειδοποιήσεως (ιατρικής βεβαιώσεως περί ασθενείας του διαρκούσης εισέτι κλπ.) εκ μέρους τούτου ενεργείται η απόλυσίς του. Εάν ούτος παρουσιαζόμενος εντός της ταχθείσης αυτώ προθεσμίας, προσκομίση ητιολογημένα στοιχεία περί της απουσίας του τότε αναλαμβάνει την εργασίαν του. Απολυόμενος ουδεμιάς δικαιούται αποζημιώσεως πλην των δεδουλευμένων ωρομισθίων. γ)Λόγω κακής συμπεριφοράς. Δυστροπίαι περί την εκτέλεσιν των ανατιθεμένων εργασιών, παρενόχλησις των ετέρων τεχνιτών κατά την εκτέλεσιν της εργασίας των, οκνηρία, κακοτεχνίαι κλπ. προκαλούν την απόλυσιν του τεχνίτου άνευ ουδεμιάς αποζημιώσεώς του. 5.Ουδεμία πληρωμή ενεργείται παρά του Ταμείου των οφειλομένων ημερομισθίων προ πάσης απολύσεως εάν δεν προσκομισθή εις το Ταμείον υπό του υπό απόλυσιν απόδειξις εκ της αποθήκης ότι παρέδωσεν αυτή άπαντα τα εργαλεία του. Εν εναντία περιπτώσει ο Ταμίας κατόπιν εντολής της Τεχνικής και Δ/σεως Επιμ/τείας προβαίνει εις την εκ των αποδοχών του κράτησιν της αναλογούσης προς τα απωλεσθέντα αξίας. Εάν δε το ποσόν τούτο δεν επαρκεί, δια το υπόλοιπον ενεργείται καταλογισμός και είσπραξις κατά τας περί εισπράξεως Δημοσίων εσόδων διατάξεις. Άρθρ.47.-1.Δια κακοτεχνίαν, μειονεκτικήν τεχνικήν απόδοσιν και εργασίαν ως και δια διάφορα παραπτώματα άτινα κρίνονται υπό της Γενικής Διευθύνσεως ότι δέον να μη έχωσι ως άμεσον συνέπειαν την απόλυσιν, διατάσσεται ο υποβιβασμός κατά βαθμόν ή μισθόν, ή η προσωρινή απόλυσις, ήτις δεν δύναται να υπερβή τας τρεις εβδομάδας ή η επιβολή προστίμων υπέρ των πόρων του Ταμείου Αρωγής. 2.Το ποσόν των προστίμων δεν δύναται να υπερ    Σελ. 66 βή το εν πλήρες ημερομίσθιον. Ο υποβιβασμός, αι απολύσεις και τα πρόστιμα επιβάλλονται κατά τας διατάξεις του Κανονισμού Εσωτερικής Υπηρεσίας του Κ.Ε.Α. 3.Κακοτεχνίαι, απώλειαι, φθοραί και ζημίαι υπαιτιότητι του προσωπικού δύνανται να επισύρουν, εκτός των ανωτέρω ποινών και της ενδεχόμενης ποινικής διώξεως, και τον καταλογισμόν εις βάρος των αποδοχών ή της ιδιαιτέρας περιουσίας του υπολόγου, διατασσόμενον υπό του Γενικού Διευθυντού. Ασφαλίσεις εργαζομένων εν τω Κ.Ε.Α. Άρθρ.48.-Αι διατάξεις του Ν. 6298 «περί Κοινωνικών Ασφαλίσεων», ως αύται συνεπληρώθησαν ως και αι διατάξεις περί επικουρικής ασφαλίσεως των εργατών μετάλλου τεθήσονται εν εφαρμογή δια το εν τω Κ.Ε.Α. εργαζόμενον ιδιωτικόν τεχνικόν, εργατικόν και υπηρετικόν ως και το επί συμβάσει υπαλληλικόν προσωπικόν από της 1ης του επομένου μηνός καθ’ ον ο παρών Νόμος δημοσιευθήσεται εις την Εφημερίδα Κυβερνήσεως, τροποποιούμεναι και συμπληρούμεναι ειδικώς ως τα κατωτέρω άρθρ. 49- 60 ορίζουσιν. Καθορισμός μισθού ασφαλίσεως Άρθρ.49.-Κατά τον παρόντα Νόμον ως μισθός των εν τω Κ.Ε.Α. εργαζομένων θεωρείται το ολικόν ποσόν της αμοιβής το λαμβανόμενον παρά του ησφαλισμένου. Άρθρ.50.-Προκειμένου περί ωρομισθίων το ημερομίσθιον υπολογίζεται δια πολλαπλασιασμού του ωρομισθίου τουλάχιστον επί 8. Προκειμένου περί των επί μηνιαίω μισθώ αμειβομένων ως ημερήσιος μισθός λογίζεται το 25ον του μηνιαίου μισθού, πλην εάν η συμπεφωνημένη εργασία ή αι υπηρεσίαι παρέχονται καθ’ όλας τας ημέρας του μηνός, οπότε ο ημερήσιος μισθός θεωρείται το τριακοστόν. Άρθρ.51.-1.Τα μισθολόγια, ο τρόπος τηρήσεως αυτών, η διαφύλαξις αυτών και σχετικαί υποχρεώσεις του Κ.Ε.Α. ως εργοδότου καθορίζονται δια κοινής αποφάσεως των Υπουργών Αεροπορίας και Εργασίας. 2.Η εξέτασις των ως άνω βιβλίων, επιτόπιος έρευνα προς διαπίστωσιν της ακριβείας των εν αυτοίς εγγραφών ενεργείται κατόπιν συνεννοήσεως του Υπουργού Εργασίας διατασσομένη υπό του Υπουργού Αεροπορίας, και εκτελείται υπό του ενεργούντος την τακτικήν οικονομικήν επιθεώρησιν του Κ.Ε.Α. ή ετέρου ειδικώς εντελλομένου προς τούτο. Απόσπασμα της σχετικής εκθέσεως αποστέλλεται και εις το Ίδρυμα Κοινωνικών Ασφαλίσεων μέσω του Υπουργείου Εργασίας.   38.Α.ζ.3 Κρατικό Εργοστάσιο Αεροπλάνων   76 3.Αι ευθύναι των οργάνων του Κ.Ε.Α. δια την κανονικήν τήρησιν των ως άνω βιβλίων και αι ευθύναι των ενεργούντων τον Έλεγχον καθορίζονται δια διαταγών του Υπουργού της Αεροπορίας ή περιλαμβάνονται εν τω Κανονισμώ Εσωτερικής Υπηρεσίας του Κ.Ε.Α. Κανονισμός Άρθρ.52.-Οι υπό του άρθρ. 12 του Ν. 6298 ως ετροποποιήθη προβλεπόμενοι Κανονισμοί έχουσι ισχύν δια το Κ.Ε.Α. υπό τας κατωτέρω προϋποθέσεις. Πάσα διάταξις των ως ανωτέρω συνταχθέντων ή συνταχθησομένων κανονισμών, θα περιλαμβάνηται εις τον Κανονισμόν Εσωτερικής Υπηρεσίας του Κ.Ε.Α., και μέχρι της εκδόσεώς του θα τίθηται εν εφαρμογή δια διαταγής του επί της Αεροπορίας Υπουργού κατόπιν γνωμοδοτήσεως του Δ.Σ. του Κ.Ε.Α. Ποιναί Άρθρ.53.-Εις το Κ.Ε.Α. ουδεμία χρηματική ποινή ή πρόστιμον δύναται να επιβληθή δια τας παραβάσεις του παρόντος Νόμου ή των παραμενουσών εν ισχύϊ διατάξεων του Ν. 6298, ως ετροποποιήθη, της ευθύνης των οργάνων αυτού καθοριζομένης δια του Κανονισμού Εσωτερικής Υπηρεσίας του Κ.Ε.Α. ή των Διαταγών του επί της Αεροπορίας Υπουργού. Άρθρ.54.-Η ευθύνη δια την έγκαιρον καταβολήν των εισφορών, ο χρόνος της καταβολής των παρακρατηθέντων ποσών και πάσαι αι σχετικαί λεπτομέρειαι καθορισθήσονται δια του Κανονισμού Εσωτερικής Υπηρεσίας Κ.Ε.Α. ή δια διαταγών του επί της Αεροπορίας Υπουργού. Μεταφοραί ασθενών Άρθρ.55.-Προκειμένης μετακινήσεως σοβαρώς ασθενούς ή τραυματίου του Κ.Ε.Α. κλπ. εις Νοσοκομείον ή την οικίαν του η Αεροπορική Υπηρεσία δύναται να διαθέση τα μεταφορικά αυτής μέσα δια την μεταφοράν. Νοσηλεία εις Στρατιωτικά Νοσοκομεία κλπ. Άρθρ.56.-1.Παρισταμένης εκτάκτου ανάγκης, εν περιπτώσει ατυχήματος εν τω Κ.Ε.Α. επιτρέπεται η μεταφορά του ασθενούς προς παροχήν βοηθείας εις τι των Στρατιωτικών, Ναυτικών ή άλλων Νοσοκομείων ή Κλινικών. 2.Επιτρέπεται, όπως προτάσει του Δ.Σ. του Ιδρύματος Κοινωνικών Ασφαλίσεων, μετ’ έγκρισιν των Υφυπουργών Αεροπορίας και Εργασίας, χρησιμοποιώνται δια την, κατά τας κειμένας διατάξεις, παροχήν υγειονομικών υπηρεσιών εις το ησφαλισμένον προσωπικόν του Κ.Ε.Α. Υγειονομικοί Αξιωματικοί της Β. Αεροπορίας επί αναλόγω μηνιαία αποζημιώσει, καταβαλλομένη υπό του Ιδρύματος Κοινωνικών Ασφαλίσεων. 3.Η αποζημίωσις αύτη ορίζεται προτάσει του Δ.Σ. του Ι.Κ.Α. δι’ αποφάσεως του Υφυπουργού Εργασίας.    4.Κατά τον αυτόν τρόπον ορίζεται και καταβάλλεται και η αποζημίωσις των κατά το άρθρ. 57 μελών της Α.Υ.Ε.Α. 5.Οπωσδήποτε εν περιπτώσει χορηγήσεως παροχών ασθενείας εις το προσωπικόν του Κ.Ε.Α. παρά της οργανωμένης υγειονομικής υπηρεσίας αυτού, αι σχέσεις προς το Ι.Κ.Α. καθορίζονται κατά τας διατάξεις της παρ.7 του άρθρ. 13 του Ν. 6298, της εισφοράς προς το Ι.Κ.Α. δια την παρ’ αυτού παρεχομένην συμπληρωματικήν ασφάλισιν καθοριζομένης δια κοινής αποφάσεως των Υφυπουργών Αεροπορίας και Εργασίας, κατόπιν γνώμης του Δ.Σ. του Ι.Κ.Α. Υγειονομική εξέτασις Άρθρ.57.-Δια τους εν τω Κ.Ε.Α. εργαζομένους, η διαπίστωσις της αναπηρίας ενεργείται παρά της Α.Υ.Ε.Α. συμπληρουμένης δι’ ενός μέλους του Α.Ι.Σ. του Ι.Κ.Α. οριζομένου παρά του Δ.Σ. του Ι.Κ.Α., ουδεμιάς ετέρας διατάξεως ισχυούσης. Αι αποφάσεις της Επιτροπής ταύτης είναι ανέκκλητοι. Προληπτική δράσις Άρθρ.58.-Άπαντα τα μέτρα γενικής ή ειδικής φύσεως, τα συντελούντα εις την πρόληψιν ασθενειών και ιδία των Κοινωνικών τοιούτων (Φυματιώσεως, Καρκίνου, Αφροδισίων, Αλκοολισμού κλπ.) ως και της αναπηρίας και άπαντα τα μέτρα τα τείνοντα εις την ενίσχυσιν της προσπαθείας του Κράτους, Δήμων και Οργανισμών ή Ιδρυμάτων Κοινωνικής Προνοίας προς ανύψωσιν του επιπέδου υγιεινής γενικώς και ιδιαιτέρως των εργαζομένων εν τω Κ.Ε.Α. θα λαμβάνωνται τούτου κατόπιν Διαταγών ή οδηγιών του Υπουργείου Αεροπορίας. Επιθεώρησις όρων εργασίας Άρθρ.59.-Η επιθεώρησις των όρων εργασίας εν τω Κ.Ε.Α. ασκείται κατά τας επί αντικειμένου τούτου κοινάς αποφάσεις των Υφυπουργών Αεροπορίας και Εργασίας. Ποινικαί διατάξεις Άρθρ.60.-Αι υπό του άρθρ. 68 του Νομ.6298, ως ετροποποιήθη, αι αφορώσαι τας ποινικάς διατάξεις ουδεμίαν έχουσι εφαρμογήν επί του προσωπικού Διευθύνσεως του Κ.Ε.Α. Επί του προσωπικού κλπ. τούτου εφαρμόζονται τα ισχύοντα δια τους στρατιωτικούς διοικητικά και ποινικά μέτρα.        (Αντί της σελ. 67) Σελ. 67(α) 275-065 Κρατικό Εργοστάσιο Αεροπλάνων 38.Α.ζ.3   77 Ταμείον Αρωγής Προσωπικού του Κ.Ε.Α. Άρθρ.61.-1.Εν τω Κ.Ε.Α. λειτουργεί Ταμείον Αρωγής Εργατικού Προσωπικού σκοπός του οποίου είναι η παροχή βοηθημάτων και δανείων εις το τεχνικόν, εργατικόν, βοηθητικόν και υπηρετικόν προσωπικόν δια την αντιμετώπισιν εκτάκτων αναγκών τούτου ως και αντιμετώπισιν γενικωτέρων αναγκών και διευκολύνσεων του προσωπικού τούτου. 2.Πόροι του Ταμείου είναι: 1)Πρόστιμα τεχνικού, εργατικού, βοηθητικού και υπηρετικού προσωπικού. 2)Δωρεαί και πόροι εκ χαριστικής αιτίας. 3)Αζήτητος αντιμισθία αποχωρήσαντος τοιούτου μετά παρέλευσιν έτους. 4)Τα δικαιολογούμενα και μη καταβαλλόμενα εις το προσωπικόν τούτο κατώτερα των πεντήκοντα λεπτών κλάσματα. «5.Κράτησις 2% επί της αξίας πάσης προμηθείας εργολαβίας εκτελέσεως εργασίας κλπ. του Κ.Ε.Α. βαρύνουσα τον προμηθευτήν ή εργολάβον». Η περίπτ. 5 προσετέθη δια του Α.Ν. 781/ 1945. 3.Το Ταμείον διοικείται υπό τριμελούς Επιτροπής αποτελουμένης εκ των εκάστοτε Γενικού Διευθυντού, ως Προέδρου, Διευθυντού Επιμελητείας Κ.Ε.Α. και Τεχνικού Διευθυντού, ως μελών. Η διοίκησις του Ταμείου αποφασίζει κατόπιν αιτήσεως των ενδιαφερομένων περί της χορηγήσεως δανείου ή βοηθήματος. Η Διοικούσα Επιτροπή του Ταμείου διετηρήθη υπό την αυτήν σύνθεσιν και αρμοδιότητα δια της παρ. 3 άρθρ. 3 Β.Δ. 391 της 27/29 Μαΐου 1965 (ανωτ. σελ. 14,01). 4.Την διαχείρισιν του Ταμείου τούτου έχει ο εκάστοτε διαχειριστής χρηματικού του Κ.Ε.Α. όστις υποβάλλει κατά μήνα λογιστικήν κατάστασιν της περιουσίας του Ταμείου εις την Διεύθυνσιν Επιμελητείας Κ.Ε.Α., φροντίζει δια την είσπραξιν των προστίμων και την κράτησιν των δανείων του προσωπικού. 5.Η ισχύς των ανωτέρω διατάξεων περί συστάσεως Ταμείου Αρωγής θεωρείται αρξαμένη από 1 Ιαν. 1938, πάσα δε συμπληρωματική διάταξις και λεπτομέρεια καθορισθήσεται δι’ αποφάσεων του Δ.Σ. τη προτάσει της Διοικούσης Επιτροπής του Ταμείου.    Σελ. 68(α) Ειδικαί τελικαί διατάξεις Άρθρ.62.-1.Η κατά το εδάφ. 3 του άρθρ. 2 του υπ’ αριθ. 1289/1938 Α. Νόμου ανάθεσις των καθηκόντων Εμπορικού Πράκτορος δύναται να γίνη αφ’ ης ο Νόμος ούτος ίσχυσε και εις ιδιώτην εν τω Εξωτερικώ ειδικόν και πεπειραμένον. 2.Η ισχύς των διατάξεων του εδαφ. 2 του άρθρ. 10 του υπ’ αριθ. 1014/1937 Α. Νόμου, ως συνεπληρώθη δια του άρθρ. 4 του υπ’ αριθ. 1289/1938 Α. Νόμου παρατείνεται μέχρι της ισχύος του παρόντος Νόμου. Άρθρ.63.-Δια του κανονισμού εσωτερικής λειτουργίας του Κ.Ε.Α. μέχρι δε της εκδόσεώς του δι’ αποφάσεων του Υπουργού Αεροπορίας τη προτάσει του Δ.Σ. καθορισθήσεται πάσα συμπληρωματική διάταξις περί ιδιωτικού τεχνικού, εργατικού κλπ. προσωπικού τούτου, ως και πάσα λεπτομέρεια απαιτουμένη προς εκτέλεσιν και εφαρμογήν των διατάξεων του άρθρ. 40 και επέκεινα του παρόντος Νόμου.                            38.Α.ζ.3 Κρατικό Εργοστάσιο Αεροπλάνων   78